Latvijas futbola izlase 1998. gada Pasaules kausa kvalifikācijā
Laika posmā no 1996. gada septembra līdz 1997. gada oktobrim Latvijas futbola izlase piedalījās 1998. gada Pasaules kausa kvalifikācijas turnīrā. Finālturnīrs norisinājās 1998. gada jūnijā un jūlijā Francijā. Latvijas izlase tika ielozēta kvalifikācijas turnīra UEFA zonas 4. apakšgrupā kopā ar Zviedriju, Austriju, Skotiju, Igauniju un Baltkrieviju. Šajā kvalifikācijas ciklā Latvijas izlase sešu komandu konkurencē ieņēma 4. vietu, izcīnot 10 punktus 10 spēlēs. Latvija divreiz uzvarēja Igauniju, vienreiz spēlēja neizšķirti un vienreiz uzvarēja baltkrievus, kā arī zaudēja visās spēlēs pret grupas 3 spēcīgākajām komandām Austriju, Skotiju un Zviedriju.